Kvalifikácia na Majstrovstvá Európy v basketbale žien 2007 bola kvalifikácia pre účasť na Majstrovstvách Európy 2007 v basketbale žien, organizovaná Európskou basketbalovou federáciou (FIBA Europe). Zúčastnilo sa jej 27 európskych štátov, ktoré súťažili o 11 miest na záverečný turnaj v piatich skupinách 1. fázy A divízie, za ktorou nasledovali 3 skupiny dodatkovej kvalifikácie a play-off. Nováčikmi kvalifikácie boli Island a Spojené kráľovstvo. Kvalifikácia prebiehala od 5. septembra 2006 do 21. septembra 2007. Víťazi play-off B divízie postúpili do A divízie kvalifikácie na ME 2009.